Z A P I S N I K
6. sjednice Vijeća Mjesnog odbora Janko Matko održane 12. studenoga 2025. 
Zagreb, Ulica Franje Horvata Kiša 12 s početkom u 17,00 sati

Nazočni članovi Vijeća:
Vesna Špiljar, Ivana Dražić, Marko Radelić, Nenad Harak i Pavao Škoko Gavranović.

Odsutni članovi Vijeća :


Ostali nazočni: Kristina Jurak

Predsjedava Gospođa Vesna Špiljar, predsjednica Vijeća.

Zapisnik vodi: Nenad Harak


Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 6. sjednicu Vijeća Mjesnog odbora.

Predsjednica Vijeća daje zapisnik 5. sjednice na verifikaciju.
Vijeće prihvaća tekst Zapisnika 5. sjednice Vijeća, bez izmjena. 
Na prijedlog predsjednice Vijeće jednoglasno utvrđuje 

DNEVNI  RED

	1. 
	Prijedlog zaključka o redovnom korištenju prostora MS "Janko Matko" - donošenje zaključka


	2. 
	Zaključak o izvršiteljima koji će obavljati poslove domara u 2026

	3. 
	Zaključci o aktualnoj komunalnoj i prometnoj problematici – donošenje zaključaka


	4. 
	Pitanja, prijedlozi i obavijesti




Ad1. Prijedlog zaključka o redovnom korištenju prostora MS "Janko Matko" - donošenje zaključka


Uvodno obrazloženje iznosi Predsjednica Vijeća 

U raspravi sudjeluju svi nazočni vijećnici.

Vijeće jednoglasno donosi

Zaključak  o redovnom korištenju prostora MS "Janko Matko" - donošenje zaključka


(Zaključak se prilaže ovom zapisniku i njegov je sastavni dio.)

Ad2. Zaključak o izvršiteljima koji će obavljati poslove domara u 2026

Uvodno obrazloženje iznosi Predsjednica Vijeća 

U raspravi sudjeluju svi nazočni vijećnici.

Vijeće jednoglasno donosi

Zaključak  o izvršiteljima koji će obavljati poslove domara u 2026

(Zaključak se prilaže ovom zapisniku i njegov je sastavni dio.)

Ad3. Zaključci o aktualnoj komunalnoj i prometnoj problematici – donošenje zaključaka

Uvodno obrazloženje iznosi Predsjednica Vijeća 
Na 6. sjednici Vijeća uvodno izvješće podnijela je predsjednica Vijeća, koja je nazočne vijećnike upoznala s tijekom rješavanja predmetnog zahtjeva.
[bookmark: _GoBack]Predsjednica je izvijestila Vijeće da je zahtjev vezan uz navedenu ulicu predsjednik Vijeće gradske četvrti Peščenica – Žitnjak, Tomica Rižmarić, proslijedio na nadležno postupanje Gradski ured za mjesnu samoupravu, promet, civilnu zaštitu i sigurnost.
Vijeće je primilo informaciju na znanje, uz napomenu da se očituje očekuje po zaprimanju službenog odgovora nadležnog Ureda, nakon čega će se, prema potrebi, predmet ponovno uvrstiti na dnevni red radi daljnjeg razmatranja i donošenja odgovarajućih zaključaka.

(Zaključak se prilaže ovom zapisniku i njegov je sastavni dio.)

Ad4. Pitanja, prijedlozi i obavijesti

Predsjednica obavještava članove Vijeća o: 

podršci predstavi za Svetog Nikolu i kupnju darova djeci, te da se veći dio sredstava izdvoji za manifestaciju Dani kulture u Folki. 
Vijećnica Ivana Dražić predložila je da se u naselju na prometnom mjestu postavi kućica za knjige gdje bi građani mogli ostaviti svoju knjigu i uzeti neku drugu prema njihovoj želji. Kao lokacija predložen je izlazak iz pothodnika na Držićevoj ili prostor kod Hotela Loop.
Budući da je dnevni red iscrpljen te da nije više bilo pitanja, predsjednica zaključuje sjednicu. Sjednica je završena u 19,10 sati.

KLASA: 024-08/25-003/2057
URBROJ: 251-13-11-5/004-25-2
Zagreb, 12. studenoga 2025.

Zapisnik uredio:
Nenad Harak
Predsjednica
Vijeća Mjesnog odbora Janko Matko

Vesna Špiljar


Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Janko Matko na 6. sjednici, 12. studenoga 2025, donijelo je


[bookmark: _Hlk86056386]Z A K L J U Č A K
o utvrđivanju kriterija za korištenje prostora Mjesne samouprave „Janko Matko“

Vijeće Mjesnog odbora Janko Matko utvrđuje sljedeće kriterije za korištenje prostora u vlasništvu Grada Zagreba, a kojima raspolaže Mjesni odbor:
1. Vijeće uzima na znanje informaciju predsjednice da je udruga „ZENJOGA“ dobila termin korištenja prostora u Mjesnom odboru „Folnegovićevo naselje“ te ocjenjuje kako trenutno važeći kriteriji naplate korištenja prostora nisu dovoljno jasni ili jednoobrazni.
2. Vijeće uzima u obzir prijedlog vijećnika Pavla Škoko Gavranovića da se besplatno korištenje prostora odobri udrugama čije su aktivnosti otvorene svim građanima, dok se naplata primjenjuje na udruge koje provode aktivnosti zatvorenog tipa, namijenjene isključivo članovima.
3. Vijeće uzima u obzir primjedbu vijećnika Marka Radelića o mogućim poteškoćama u procjeni aktivnosti pojedinih udruga, što bi u budućnosti moglo dovesti do subjektivnih tumačenja i potencijalnih nesuglasica.
4. Vijeće prihvaća prijedlog predsjednice Vesne Špiljar da se afirmativnim udrugama od interesa za lokalnu zajednicu omogući besplatno korištenje prostora, uz obvezu usklađivanja aktivnosti s pravilima korištenja prostora.
5. Jednoglasno se utvrđuje da:
· udruge koje djeluju primarno za svoje članove, te se financiraju putem članarina ili naplatom svojih programa (uključujući i simbolične naknade), a pritom ne otvaraju aktivnosti prema lokalnom stanovništvu, podliježu obvezi plaćanja korištenja prostora sukladno važećem cjeniku;
· udrugama koje svoje programe provode kao aktivnosti dostupne svim građanima, bez diskriminacije, omogućit će se besplatno korištenje prostora, uz obvezu poštivanja uvjeta korištenja i najave aktivnosti.
6. Vijeće utvrđuje da je do kraja tekuće godine potrebno održati sastanak sa svim udrugama koje trenutno koriste prostor Mjesnog odbora, s ciljem:
· pojašnjenja ovog zaključka,
· usklađivanja s definiranim kriterijima,
· eventualne revizije odobrenog statusa besplatnog korištenja prostora,
· obnove svih potrebnih odobrenja sukladno novim pravilima korištenja prostora.
7. Vijeće će po potrebi, temeljem provedbe ovog zaključka, donijeti dodatne kriterije, smjernice ili odluke kojima će se definirati posebni uvjeti korištenja prostora.
8. Ovaj će Zaključak biti dostavljen Vijeću Gradske četvrti Peščenica-Žitnjak na daljnje postupanje


KLASA: 024-08/25-003/2093
URBROJ: 251-13-11-5/004-25-4
Zagreb, 12. studenog 2025.


                   

                                                                                        
Predsjednica Vijeća
Mjesnog odbora „Janko Matko“

Vesna Špiljar




Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Janko Matko na 6. sjednici, 12. studenoga 2025, donijelo je



Z A K L J U Č A K
o prijedlogu osobe izvršitelja poslova u objektu Mjesne samouprave „Janko Matko“

1. Vijeće Mjesnog odbora „Janko Matko“je predlaže da se za poslove održavanja objekta i brige o korisnicima imenuje gosp. Krešimir Kovačić koji će obavljati poslove izvršitelja u prostoru mjesne samouprave „Janko Matko“, F. H. Kiša 12.

2. Ovaj će Zaključak biti dostavljen Vijeću Gradske četvrti Peščenica-Žitnjak na daljnje postupanje



KLASA: 024-08/25-003/2093
URBROJ: 251-13-11-5/004-25-3
Zagreb, 12. studenog 2025.


                                                                                                           
Predsjednica Vijeća
Mjesnog odbora „Janko Matko“

Vesna Špiljar


